iraklixyz/georgian-wikipedia-cleaned huggingface dataset:
მალავის პოლიტიკური პარტიები

მალავის პოლიტიკური პარტიები — ეს არის მალავის პოლიტიკური პარტიების სია. ქვეყანაში მოქმედებს მრავალპარტიული სისტემა.

პარტიები
მალავის დემოკრატიული პროგრესული პარტია — მემარჯვენე პარტია;
მალავის დემოკრატიული ალიანსი — ძირითადი პარტია ჩრდილოეთ რეგიონში მოსახლე ტუმბუკას ტომში;
მალავის კონგრესის პარტია — ძირითადი პარტია ცენტრალურ რეგიონში მოსახლე ჩევას ტომში;
მალავის დემოკრატიული პარტია;
მალავის გაერთიანებული დემოკრატიული ფრონტი — ძირითადი პარტია სამხრეთ რეგიონში მოსახლე იაოს ტომში;
მალავის ეროვნული ერთიანობის პარტია;
მალავის ერთიანობისა და განვითარების ფორუმი;
მალავის ეროვნულ დემოკრატიული ალიანსი.
სალტვუდის ციხესიმაგრე

სალტვუდის ციხესიმაგრე — ციხესიმაგრე სოფ. სალტვუდში, 2 კმ-ში ჰითიდან, კენტი, ინგლისი. ციხესიმაგრე ცნობილია, როგორც ადგილი, სადაც თომას ბეკეტის მოკვლის შეთქმულება მოეწყო.

ციხესიმაგრე სავარაუდოდ უნდა აეგოთ რომაულ ნანგრევებზე, თუმცა 1874 წელს აღმოჩენლი ბირნჯაოს ხანის გამაგრებები და სპილენძის ელემენტები მიუთითებს, რომ ეს ადგილი გაცილებით ადრე უნდა ყოფილიყო დასახლებული. კენტის მეფე ეგბერტის ქარტიაზე ეს ციხესიმაგრე 833 წელს არის მოხსენებული. სალტვუდის მამული კენტენბერის მაცხოვრის ეკლესიისთვის იქნა ნაბოძები 1026 წლის წერილით. უილიამ დამპყრობლის დროს სალტვუდს კენტენბერის არქიეპისკოპოსები განაგებდნენ და დროებით განკარგვაში მიცემული ჰქონდათ რაინდი ჰიუგო დე მონფორტისთვის ნიუ-ფორესტის მამულთან ერთად, რომელიც ინგლისის სამხრეთ სანაპიროს ემიჯნებოდა. ადრინდელი კონსტრუქცია საუკუნის ნორმანულმა ნაგებობამ შეცვალა, რომლის მშენებლობა თითქმის ორი საუკუნე გრძელდებოდა. შემდეგ, გარკვეული ხნით ის ჰენრი დ'ესექსის, ინგლისის კონსტაბლის, მამული იყო.
ვაიო

ვაიო — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში (ზვარეს ადმინისტრაციული ერთეული).

მდებარეობს მდინარე აჭარისწყლის მარცხენა მხარეს, ზღვის დონიდან 380 მ-ზე, დაბა ქედიდან 6 კმ-ში. 2014 წლის აღწერის მონაცემებით სოფელში 409 მცხოვრებია.
ისტორია
ვაიო აჭარისწყლის ხეობაში გამავალ დიდ სატრანზიტო გზაზე მდებარეობდა. სოფლის ტერიტორიაზე აღმოჩენილია გვიანდელი ბრინჯაოს ხანის ნივთები. ინტენსიური ცხოვრება ვაიოში შუა საუკუნეებშიც გრძელდებოდა. ვაიოსა და სოფელ აქუცას შორის აჭარისწყალზე გადებული იყო ქვის ხიდი, რომელიც 1923-1924 წლების მეწყერმა დაანგრია (შემორჩენილია ქვის ბურჯი მდინარის მარცხენა მხარეს).

გვიანდელ შუა საუკუნეებამდე ვაიო ქვემო ხევის ცენტრის ფუნქციას ასრულებდა (შემდეგ ქედამ ჩაანაცვლა). ს. 70-იანი წლების ბოლოს 1878 წლამდე მთელ აჭარასთან ერთად ვაიოც ოსმალთა მფლობელობის ქვეშ მოექცა. ხალხური გადმოცემები ამ პერიოდს და იძულებით გამაჰმადიანებას უკავშირებს სოფლის სახელწოდებასაც. საუკუნის ბოლოს სოფლის მიდამოებში დაიწყეს სპოლენძის საბადოების დამუშავება. საბჭოთა პერიოდში სპილენძისა და ტყვიის საბადოებთან ერთად ვაიოში იყო მეთამბაქოეობის მეურნეობა.

დემოგრაფია
ციხისძირი (ქობულეთის მუნიციპალიტეტი)

ციხისძირი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ციხისძირი, სტალინისუბანი, შუაღელე). მდებარეობს შავი ზღვის სანაპიროზე, ზღვის დონიდან 75 მეტრზე, ქობულეთიდან 9 კმ-ზე. 2014 წლის აღწერის მონაცემებით სოფელში ცხოვრობს 2472 კაცი. ციხისძირი არის ზღვისპირა კლიმატური კურორტი. სოფელში არის რკინიგზის ბაქანი სამტრედია-მახინჯაურის ხაზზე.

დემოგრაფია
პეტრა
ფიქრობენ, რომ ძვ. წ. ს-ში ციხისძირის მიდამოებში ლაზეთის სახელმწიფოს პატარა ქალაქი იყო. 535 წელს ციხისძირში იუსტინიანეს ბრძანებით იოანე სტრატეგოსმა ააშენა ციხე პეტრა. სოფლის სახელწოდებაც ამ ციხიდან მოდის. 1989 წლიდან მოქმედებს პეტრა-ციხისძირის მუზეუმ-ნაკრძალი.
შუაღელე

შუაღელე — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ციხისძირის თემში (სოფლები: სტალინისუბანი, შუაღელე, ციხისძირი). მდებარეობს შავი ზღვის სანაპიროზე, ზღვის დონიდან 120 მ., ქობულეთიდან 5 კმ. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 734 კაცი. სოფელში გამოვლენილია გოგირდწყალბადიანი ქლორიდულ-ჰიდროკარბონატული, ნატრიუმიანი მინერალური წყალი, დებეტი 1500 ლ/დ.

დემოგრაფია
ზედა აჭყვა

ზედა აჭყვა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, საჩინოს ადმინისტრაციულ ერთეულში.

მდებარეობს მესხეთის ქედის დასავლეთ მთისწინეთში, ზღვის დონიდან 200 მ-ზე, ქობულეთიდან 15 კმ-ის, ჩაქვიდან (უახლოესი რკინიგზის სადგური) 3 კმ-ის დაშორებით. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 1037 კაცი.

1880-იან წლებში ზედა აჭყვაში გაჩნდა პონტოელი ბერძნების კომპაქტური დასახლება. სოფელში დგას - საუკუნეების მიჯნაზე ბერძნული თემის მიერ აგებული წმ. გიორგის და პეტრე-პავლეს დარბაზული ეკლესიები.

დემოგრაფია
აჭყვისთავი

აჭყვისთავი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფელი აჭყვისთავი). მდებარეობს მესხეთის ქედის დასავლეთ მთისწინეთში, მდინარე აჭყვის სათავეებთან, ზღვის დონიდან 240 მ, ქობულეთიდან 18 კმ. 2014 წლის აღწერის მონაცემებით სოფელში ცხოვრობს 1057 კაცი. საუკუნის შუიდან საუკუნის 70-იან წლებამდე წარმოადგენდა თავდგირიძეების საკუთრებას.

დემოგრაფია
ბუკნარი (ქობულეთის მუნიციპალიტეტი)

ბუკნარი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჩაქვის თემში (დაბა ჩაქვი და სოფლები: ბუკნარი, სახალვაშო). მდებარეობს მესხეთის ქედის დასავლეთ მთისწინეთში, შავი ზღვის პირას, ზღვის დონიდან 25 მ., ქობულეთიდან 11 კმ., ჩაქვიდან 1 კმ. 2014 წლის აღწერის მონაცემებით სოფელში ცხოვრობს 1166 ადამიანი. სოფელში გადის საერთაშორისო მნიშვნელობის გზა საერთაშორისო ავტომაგისტრალი ს2, არის რკინიგზის ბაქანი. საბჭოთა პერიოდში მოქმედებდა ღვინისა და ხილ-კენკრის ქარხნები, მცენარეთა სანერგე.

დემოგრაფია
ბუკნარი (ჩოხატაურის მუნიციპალიტეტი)

ბუკნარი — სოფელი საქართველოში, გურიის მხარის ჩოხატაურის მუნიციპალიტეტში, ქვენობნის თემში. მდებარეობს მდინარე სუფსის მარცხნივ, ზღვის დონიდან 120 მ., ჩოხატაურიდან 12 კმ. ოზურგეთიდან 15 კმ. სოფელში დგას ღვთისმშობლის მიძინების სახელობის ეკლესია, საჯარო სკოლა. სოფელში მოედინება სამკურნალო მინერალური წყალი.

ისტორია
ადგილი, სადაც სოფელი ბუკნარი მდებარეობს, დაფარული იყო ტყით და ბუდობდა ველური ფუტკარი, რომელსაც გურიაში მოიხსენიებდნენ, როგორც „ბუკს“. სოფელი იხსენიება საუკუნის 60-იანი წლებიდან და მისი გაშენება უკავშირდება ბატონყმობის გადავარდნას. შედიოდა ოცხანის სასოფლო საზოგადოებაში. საბჭოთა პერიოდში განვითარებული იყო მეჩაიეობა.

დემოგრაფია
2014 წლის აღწერის მონაცემებით სოფელში ცხოვრობს 775 ადამიანი.
სახალვაშო

სახალვაშო — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჩაქვის თემში. მდებარეობს მესხეთის ქედის დასავლეთ მთისწინეთში, შავი ზღვის პირას, ზღვის დონიდან 30 მ., ქობულეთიდან 19 კმ., ჩაქვიდან 5 კმ. 2014 წლის აღწერის მონაცემებით სოფელში ცხოვრობს 688 კაცი.

ისტორია
ოსმალეთის იმპერიის მიერ დაპყრობის შემდეგ შედიოდა ლაზისტანის სანჯაყის ბათუმის კაზის ჩაქვის თემში. 1877-1878 წლების რუსეთ-ოსმალეთის ომის შედეგად გადაეცა რუსეთის იმპერიას. ამ დროს სოფელში ირიცხებოდა 120 მამაკაცი

საბჭოთა პერიოდში სოფელში გავრცელებული იყო მეჩაიეობა, მეციტრუსეობა.

დემოგრაფია
დავით უსუფაშვილი

დავით უსუფაშვილი (დ. 5 მარტი, 1968, მაღარო, სიღნაღის რაიონი) — ქართველი იურისტი, საჯარო პოლიტიკის მაგისტრი, საქართველოს რესპუბლიკური პარტიის თავმჯდომარე 2005-2013 წლებში. პოლიტიკური გაერთიანება ლელოს პოლიტსაბჭოს თავმჯდომარე 2019 წლიდან. მერვე მოწვევის პარლამენტის თავმჯდომარე (2012-2016).

ბიოგრაფია
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. სტუდენობისას, 1990-1992 წლებში მუშაობდა ცენტრალური საარჩევნო კომისიის იურიდიულ განყოფილებაში. 1992-1994 წლებში იყო სახელმწიფო საბჭოს იურიდიული განყოფილების მრჩეველი. 1993-1995 წლებში მონაწილეობდა საქართველოს კონსტიტუციის შემუშავებაში, იყო შესაბამისი სახელმწიფო საკონსტიტუციო კომისიის წევრი. 1994 წელს იყო საიას ერთ-ერთი დაფუძნებელი და მისი პირველი თავმჯდომარე 1997 წლამდე. 1999 წელს დაასრულა დიუკის უნივერსიტეტის საჯარო პოლიტიკის ინსტიტუტი. 1999-2000 წლებში იყო -ის საქართველოს ფილიალის დირექტორი, 2001-2005 წლებში უძღვებოდა -ის მიერ დაფინანსებულ პროექტებს იურიდიული რეფორმების სფეროში. 2005 წელს აირჩიეს საქართველოს რესპუბლიკური პარტიის თავმჯდომარედ. 2011 წელს პარტიის ეროვნულმა კომიტეტმა უსუფაშვილი კვლავ აირჩია პარტიის თავმჯდომარედ.

2012-2016 წლებში იყო საქართველოს მე-8 მოწვევის პარლამენტის წევრი (თბილისის საბურთალოს მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. არჩევნებში მან 66,09%-ით გაიმარჯვა. 21 ოქტომბერს ახლად შეკრებილმა მე-8 მოწვევის პარლამენტმა დავით უსუფაშვილი საქართველოს პარლამენტის თავმჯდომარედ აირჩია. 2016 წლის საპარლამენტო არჩევნებზე უსუფაშვილი თბილისის #6 მაჟორიტარულ ოლქში კენჭს რესპუბლიკური პარტიის სახელით იყრიდა და ხმათა 11,7% მიიღო.

2016 წლის 29 ოქტომბერს უსუფაშვილმა რესპუბლიკური პარტია დატოვა.

2017 წლის 16 ივნისს დავით უსუფაშვილმა პოლიტიკური პარტია შენების მოძრაობა დააფუძნა. იგი მონაწილეობდა 2018 წლის საპრეზიდენტო არჩევნებში, სადაც ამომრჩეველთა ხმების 2,26% (36 037 ხმა) მიიღო.

2019 წელს ის შეურთდა „ლელოს“, როდესაც ლელო, შენების მოძრაობა და ახალი მემარჯვენეები გაერთიანდა და დაფუძნდა პოლიტიკურია პარტია ლელო საქართველოსთვის. დავით უსუფაშილი ამ პარტიის პოლიტსაბჭოს თავმჯდომარეა.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ლელო საქართველოსთვის“.
საჩინო (ქობულეთის მუნიციპალიტეტი)

საჩინო — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: საჩინო, ზედა აჭყვა, ქვედა აჭყვა). მდებარეობს მესხეთის ქედის დასავლეთ მთისწინეთში, შავი ზღვის პირას, ზღვის დონიდან 60 მ., ქობულეთიდან 13 კმ., ჩაქვიდან 2 კმ. გავრცელებული იყო მეჩაიეობა, მეციტრუსეობა. 2014 წლის აღწერის მონაცემებით სოფელში ცხოვრობს 758 კაცი. სოფლის ტერიტორიაზე აღმოჩენილია ძვ. წ. – საუკუნეების კოლხური ცულების განძი (დაცულია აჭარის ხ. ახვლედიანის სახელობის მუზეუმში).

დემოგრაფია
სახელწოდება
სოფლის ისტორიული სახელწოდებაა ბუკნარი. საბჭოთა პერიოდში ერქვა ზედა ულიანოვკა. 1994 წელს ეწოდა საჩინო.
ხალა

ხალა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ხალა, გორგაძეები, ჩაქვისთავი). მდებარეობს მდინარე ჩაქვისწყალზე, ზღვის დონიდან 160 მ., ქობულეთიდან 20 კმ, ჩაქვის რკინიგზის სადგურიდან 7 კმ. სოფელში გამოვლენილია სულფატურ-ჰიდროკარბონატული და ნატრიუმიან-კალციუმიანი მინერალური წყალი, დებეტი 2100 ლ/დ. 2014 წლის აღწერის მონაცემებით სოფელში ცხოვრობს 1503 კაცი.

ისტორია
ადამიანს აქ ჯერ კიდევ ახალი ქვის ხანაში უცხოვრია. საბჭოთა პერიოდში ხალის სასოფლო საბჭოში შედიოდა აგრეთვე სოფელი ჩაისუბანი. განვითარებული იყო მეჩაიეობა და მეციტრუსეობა. მოქმედებდა ციტრუსების შემფუთავი ქარხანა და გაბრო-დიორიტის კარიერი.

დემოგრაფია
გორგაძეები (ქობულეთის მუნიციპალიტეტი)

გორგაძეები — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ხალას ადმინისტრაციულ ერთეულში.

მდებარეობს მესხეთის ქედის დასავლეთ მთისწინეთში, მდინარე ჩაქვისწყლის მარჯვნივ, ზღვის დონიდან 240 მ., ქობულეთიდან 24 კმ.

ისტორია
ოსმალეთის იმპერიის მიერ დაპყრობის შემდეგ შედიოდა ლაზისტანის სანჯაყის ბათუმის კაზის ჩაქვის თემში. 1877-1878 წლების რუსეთ-ოსმალეთის ომის შედეგად გადაეცა რუსეთის იმპერიას. ამ დროს სოფელში ირიცხებოდა 129 მამაკაცი

საბჭოთა პერიოდში განვითარებული იყო მეჩაიეობა.
დემოგრაფია
2014 წლის აღწერის მონაცემებით სოფელში ცხოვრობს 1298 კაცი.

}
გორგაძეები (ხულოს მუნიციპალიტეტი)

გორგაძეები — სოფელი აჭარის ავტონომიურ რესპუბლიკაში, ხულოს მუნიციპალიტეტში (ღორჯომის ადმინისტრაციულ ერთეულში).

მდებარეობს მესხეთის ქედის სამხრეთ კალთაზე, მდინარე ღორჯომისწყლის (მდინარე აჭარისწყლის მარჯვენა შენაკადი) ზემო დინებაში. ზღვის დონიდან 1000 მეტრზე, ხულოდან დაშორებულია 5 კილომეტრით, დიაკონიძეებიდან 1 კმ. საბჭოთა პერიოდში განვითარებული იყო მეთამბაქოეობა და მეცხოველეობა.

დემოგრაფია
2014 წლის აღწერის მონაცემებით სოფელში ცხოვრობს 371 ადამიანი.

}
ნიკარაგუის პოლიტიკური პარტიები

ნიკარაგუაში ორმარტიული სისტემა არის, რაც ნიშნავს იმას, რომ არსებობს ორი დომინანტი პოლიტიკური პარტია. ეს ურთულებს ვინმეს მიაღწიოს წარმატებას სხვა პოლიტიკური პარტიის დროშის ქვეშ.

პარტიები
მთავარი პარტიები
ლიბერალ-კონსტიტუციონალისტების პარტია
ნიკარაგუის ლიბერალური ალიანსი
სანდინისტას ეროვნულ-ლიბერალური ფრონტი
სანდინისტას აღდგენილი მოძრაობა
სხვა პარტიები
ალიანსი რესპუბლიკისთვის
ალტერნატივა ცვლილებისთვის
ცენტრალური ამერიკის პროფკავშირების პარტია
ნიკარაგუის კომუნისტური პარტია
ქრისტიან-დემოკრატიული კავშირი
ერთიანი ქრისტიანული მოძრაობა
კონსერვატული პარტია
ნიკარგუის მწვანეთა პარტია
დიდი ლიბერალური კავშირი
დამოუკიდებელი ლიბერალური პარტია
ლიბერალური ალიანსი
მარქსისტულ-ლენინური პოპულარული ბრძოლის მოძრაობა
ახალი ლიბერალური პარტია
ქრისტიანული გზის ნიკარაგუის პარტია
ნიკარაგუის წინააღმდეგობის პარტია
ნიკარაგუის სოციალისტური პარტია
მოქალაქეობრივი აქტივობის პარტია
პოპულარული კონსერვატული ალიანსი

აღარარსებული ან არალეგალური პარტიები
ქრისტიან ალტერნატიული პარტია
კონსერვატული მოქმედების პარტია
კონსერვატული ალიანსი
დემოკრატიულ-კონსერვატული პარტია
ნიკარაგუული ნდობის დემოკრატიული პარტია
დამოუკიდებელი ლიბერალური პარტია ნიკარაგუის ერთიანობისთვის
ხსნის ლიბერალური პარტია
ეროვნული მოძრაობის პარტია
ეროვნულ-კონსერვატული მოძრაობა
ეროვნულ-კონსერვატული ერთობის პარტია
ეროვნულ-დემოკრატიული პარტია
ეროვნული გეგმა
ეროვნული ერთიანობის გეგმა
ნუკარაგუის დემოკრატიული მოძრაობა
სახალხო სოციალისტურ-ქრისტიანული პარტია
რევოლუციური ერთიანობის მოძრაობა
რევოლუციონერი მუშების პარტია
სოციალისტ ქრისტიანების პარტია
სოციალისტ-კონსერვატორების პარტია
სოციალისტ-დემოკტატიული პარტია
ერთიანობის ალიანსი
ალიანსი -96
წინ რესპუბლიკისკენ

რეგიონული პარტიები
ჭეშმარიტად კოსტენიოს ავტონომიის მოძრაობა
სანაპიროს ალიანსი
სანაპიროს ხალხის პარტია
კოსტენიოს დემოკრატიული ალიანნსი
მრავალეროვნული ენდოგენების პარტია
მრავალეროვნული პარტია სანაპიროს ერთიანობისთვის
დედა დედამიწის შვილები

ისტორიული პარტიები
ეროვნული ოპოზიციური კავშირი
ეროვნული ოპოზიციური კავშირი 1996
დემოკრატიული პარტია
სამართლიანობის პარტია
ეროვნულ-ლიბერალური პარტია

სახალხო ასოციაციები
პოტოსის სამოქალაქო ასაოციაცია
ასაოციაცია სოლ
მოძრაობა ვივა მანაგუა
ჩაქვისთავი

ჩაქვისთავი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ხალას თემში (სოფლები: გორგაძეები, ჩაქვისთავი, ხალა). მდებარეობს მდინარე ჩაქვისწყალზე, ზღვის დონიდან 315 მ. ქობულეთიდან 32 კმ, ჩაქვიდან 17 კმ. 2014 წლის აღწერის მონაცემებით სოფელში ცხოვრობს 60 კაცი. ჩაქვისთავში ადამიანს ჯერ კიდევ ქვის ხანიდან უცხოვრია. სოფელი მთლიანად გარშემორტყმულია მტირალას ეროვნული პარკით. სოფელში არის ორი საოჯახო სასტუმრო. მოსახლეობა მისდევს მეფუტკრეობას.

დემოგრაფია
ჩაისუბანი

ჩაისუბანი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფელი ჩაისუბანი). მდებარეობს მდინარე ჩაქვისწყლის ხეობაში, ზღვის დონიდან 150 მ სიმაღლეზე. 2014 წლის აღწერის მონაცემებით სოფელში ცხოვრობს 2847 კაცი. სოფელში დგას ჩაისუბნის წმინდა გიორგის სახელობის ტაძარი. ქობულეთიდან დაშორებულია 17 კილომეტრით, ხოლო ჩაქვიდან (უახლოესი რკინიგზის სადგური) 7 კილომეტრით. სოფლის ადრინდელი სახელებია შუა ჩაქვა და დიდი ჯამე. ადამიანს აქ ჯერ კიდევ ახალ ქვის ხანაში უცხოვრია. აღმოჩენილია ბრინჯაოს ხანის განძი.

დემოგრაფია
შუბანი (შუახევის მუნიციპალიტეტი)

შუბანი — სოფელი საქართველოში, აჭარის ავტონომიური რესპუბლიკის შუახევის მუნიციპალიტეტში, თემის ცენტრი (სოფლები: შუბანი, დარჩიძეები, იაკობაური, კობალთა, ტომაშეთი, ქუთაური, წელათი). მდებარეობს სხალთის ქედის სამხრეთ-დასავლეთით, მდინარე ჩირუხისწყლის მარჯვნივ, ზღვის დონიდან 1600 მ., დაბა შუახევიდან 27 კმ. საბჭოთა პერიოდში მოქმედებდა მეთამბაქოეობისა და მეცხოველეობის მეურნეობა, ბიბლიოთეკა, კულტურის სახლი, საავადმყოფო, ფოსტა. 2014 წლის აღწერის მონაცემებით სოფელში ცხოვრობს 152 კაცი.

მეჩეთი
სოფელში დგას 1887-1888 წლებში აშენებული მეჩეთი. ის ააგეს შავშეთიდან მოწვეულმა ოსტატებმა. ექსტერიერს აქვს აჭარული მეჩეთებისთვის დამახასიათებელი გადაწყვეტა. სადა კედლებს შემოუყვება ჰორიზონტალური მოჩუქურთმებული სარტყველი და ორნამენტული კარნიზი. შენარჩუნებულია ფანჯრის ძველი ცხაური. გვიან აღდგენილი ერთ-ერთი ფანჯრის დეკორი იმეორებს აღმოსავლურ მოტივებს. ჯამესთან მდგარ ხის შადრევანს როტონდას ფორმა აქვს. ხის ფანჩატური გარედან რვაწახნაგაა, მისი გადახურვა ეყრდნობა ბოძებს, არქიტრავი კი ტალღოვან შეისრული ფორმისაა. სახურავი შედარებით დაბალი და ბრტყელია. შიდა ჭერი შედგება ვარსკვლავისებურად განაწილებული რვა სამკუთხედისგან დაცენტრში ცრუ გუმბათითაა აქცენტირებული.

დემოგრაფია
დავითი (მიქელანჯელო)

დავითი — რენესანსული პერიოდის მიქელანჯელოს მარმარილოს ქანდაკება, რომელიც შეიქმნა 1501–1504 წლებში. მისი სიმაღლე შეადგენს 5,17 მეტრს. ქანდაკება გამოსახავს ბიბლიურ პერსონაჟს, ისრაელის მეორე მეფეს დავითს. დავითის ქანდაკება შექმნილია დაკვეთით და წარმოადგენს წინასწარმეტყველთა ქანდაკებების სერიის შემადგენელ ნაწილს, რომელიც უნდა განთავსებულიყო ფლორენციის საკათედრო ტაძრის სახურავის აღმოსავლეთით. თუმცა, საბოლოოდ მისი განთავსება მოხდა მოედანზე სინიორის სასახლესთან ახლოს, რომელიც წარმოადგენდა ფლორენციის სამთავრობო სასახლეს. ქანდაკების გახსნა მოხდა 1504 წლის 8 სექტემბერს. მალევე ქანდაკება გახდა ფლორენციის რესპუბლიკის თავისუფლების დაცვის სიმბოლო, რადგანაც დამოუკიდებელ ქალაქ–სახელმწიფოს იმ ხანად ყოველმხრივ ემუქრებოდა საფრთხე მასზე უფრო ძლიერი მოწინააღმდეგე სახელმწიფოებისგან.
დავითის ქანდაკება 1873 წელს გადატანილ იქნა ფლორენციის აკადემიის გალერეაში. მოგვიანებით კი მის განთავსების თავდაპირველ ადგილას დაიდგა მისი ასლი.
მოკვდი სხვა დღეს

მოკვდი სხვა დღეს (, 2002) — მეოცე ფილმი ჯეიმზ ბონდის შესახებ. გადაღებულია იენ ფლემინგის რომანების გმირის, ჯეიმზ ბონდის თავგადასავლების მიხედვით, თუმცა მთლიანად ფლემინგის არც ერთ წიგნს არ ეფუძნება.

სიუჟეტის მიხედვით, ბონდი მიემგზავრება ჩრდილოეთ კორეაში, სადაც მას აპატიმრებენ. ერთი წლის შემდეგ ის ტყვეთა გაცვლის პროგრამის ფარგლებში თავისუფლდება და ცდილობს, დაადგინოს, ვინ უღალატა და გადასცა ის მტრებს. აღმოჩნდება, რომ ეს არის გუსტავ გრეივსი - ბონდიანისათვის დამახასიათებელ სტილში, ის სრულიად არ არის ისეთი, როგორიც მანამდე მაყურებელს ჰგონია.

მუსიკა
სანტა-კრუს-დე-ტენერიფე

სანტა-კრუს-დე-ტენერიფე — ქალაქი კუნძულ ტენერიფეზე, ესპანეთში კანარის კუნძულების ერთ-ერთი დედაქალაქი ლას-პალმასთან ერთად (ავტონომიური პარლამენტის მუშაობის ადგილი).

ადმინისტრაციული დაყოფა
სანტა-კრუსი დაყოფილია 5 ადმინისტრაციულ ერთეულად:

გამორჩეული ხალხი
ლეოპოლდო ო’დონელ ი ხორისი (1809–1867), პოლიტიკოსი
პედრო როდრიგეს ლედესმა (დაბ. 1987), ფეხბურთელი
ალჰამბრა

ალჰამბრა — მავრიტანული პერიოდის არქიტექტურული ანსამბლი სამხრეთ ესპანეთში, ქალაქ გრანადის აღმოსავლეთ ნაწილში, გორაკიან ტერასაზე. შედგება მეჩეთის, სასახლისა და ციხესიმაგრისაგან. აშენდა საუკუნეში, როგორც მავრი მმართველების რეზიდენცია და წარმოადგენს ისლამური არქიტექტურის მუზეუმს. შეტანილია იუნესკოს კულტურული მემკვიდრეობის ძეგლების სიაში (კრიტერიუმი: , , )
ბურგოსის საკათედრო ტაძარი

ბურგოსის კათედრალი - ღვთისმშობლის სახელობის ეკლესია ესპანეთის ქალაქ ბურგოსში. საძირკველი ჩაეყარა 1221 წელს, როგორც კასტილიის საკათედრო ტაძარს. მშენებლობა დასრულდა - სს. ტაძარი წარმოადგენს ესპანური გოთიკის ყველაზე უფრო ბრწყინვალე ძეგლს. მისი გიგანტური თაღედი გახდა ძირითადი ატრიბუტი ესპანურენოვანი მსოფლიოს მონასტრებისთვის (განსაკუთრებით სამხრეთ ამერიკაში).

ტაძრის მშენებლობა დაიწყო 1221 წლის 20 ივლისს, ყოფილი რომაული ტაძრის ადგილზე კასტილიის მეფის ფერდინანდ -ის ბრძანებით.

1919 წელს ეკლესიაში დაასაფლავეს ესპანეთის ეროვნული გმირი, კასტილიელი რაინდი სიდ კამპეადორი და მისი მეუღლე დონია ხიმენა.

1984 წელს შეიტანეს იუნესკოს კულტურული მემკვიდრეობის ძეგლების სიაში (კრიტერიუმი:, , ).
კვარიათი

კვარიათი — დასახლება ქალაქ ბათუმში, გონიო-კვარიათის უბანში. მდებარეობს მდინარე კვარიათის ნაპირებზე, კახაბრის ვაკეზე, ზღვის დონიდან 10 მ.

ისტორია
კვარიათი იყო სოფელი, შედიოდა ხელვაჩაურის მუნიციპალიტეტში, გონიოს თემში. საბჭოთა დროს განვითარებული იყო მეციტრუსეობა და მეჩაიეობა. 2002 წლის მონაცემებით სოფელში ცხოვრობდა 98 ადამიანი. 2011 წელს შეუერთდა ბათუმს.

ტურიზმი
კვარიათი ერთ-ერთი პოპულარული შავიზღვისპირა კურორტია საქართველოში. პლაჟი 1 კმ სიგრძისაა. მისი ჩრდილოეთ ნაწილი უერთდება გონიოს პლაჟს, სამხრეთით კი სარფის პლაჟისგან ყოფს კლდე. კვარიათის პოპულარობას ხელს უწყობს მდიდარი წყალქვეშა სამყარო, აქ ფუნქციონირებს დაივინგ-ცენტრი. სასტუმროების უმეტესობა პლაჟიდან 100 მ-ში მდებარეობს, ნაწილი განლაგებულია მთის ფერდობზე.
კვირიკე (ქობულეთის მუნიციპალიტეტი)

კვირიკე — სოფელი დასავლეთ საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: კვირიკე, ზედა კვირიკე, ქვედა კვირიკე). მდებარეობს მდინარე კინტრიშის ხეობაში, ზღვის დონიდან 90 მ სიმაღლეზე. ქალაქ ქობულეთიდან დაშორებულია 4 კილომეტრით. 2014 წლის აღწერის მონაცემებით სოფელში ცხოვრობს 1921 კაცი. სოფლის ცენტრში მდებარეობს საუკუნეში აშენებული ხის მეჩეთი, რომელიც კვირიკეს ჯამეს სახელითაა ცნობილი. სოფელში ლანჩას აბანოზე გამოვლენილია გოგირდწყალბადიანი ქლორიდულ-ჰიდროკარბონატული და ნატრიუმიანი მინერალური წყალი, დებეტი 6000 ლ/დ.

დემოგრაფია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 170 ადამიანს.

}
ზედა კვირიკე

ზედა კვირიკე — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, კვირიკეს ადმინისტრაციულ ერთეულში.

მდებარეობს მესხეთის ქედის დასავლეთ მთისწინეთში, მდინარე კინკიშის (კინტრიშის მარცხენა შენაკადი) ხეობაში, ზღვის დონიდან 260 მ სიმაღლეზე. ქალაქ ქობულეთიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 490 კაცი.

1880-იან წლებში სოფელში გაჩნდა ოსმალეთიდან გადმოსახლებული პონტოელი ბერძნების თემი. მათ მიერაა აგებული (დაახლ. 1892 წ.) დღეს მოქმედი წმ. კონსტანტინესა და ელენეს სახელობის გუმბათიანი ეკლესია. საბჭოთა პერიოდში განვითარებული იყო მეჩაიეობა და მეციტრუსეობა.

დემოგრაფია
ქვედა კვირიკე

ქვედა კვირიკე — სოფელი დასავლეთ საქართველოში, აჭარის ავტონომიური რესპუბლიკის ქობულეთის მუნიციპალიტეტში, კვირიკეს თემში (სოფლები: კვირიკე, ზედა კვირიკე, ქვედა კვირიკე). მდებარეობს მესხეთის ქედის დასავლეთ მთისწინეთში, მდინარე კინკიშის (კინტრიშის მარცხენა შენაკადი) ხეობაში, ზღვის დონიდან 240 მ სიმაღლეზე. ქალაქ ქობულეთიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 1699 კაცი.

დემოგრაფია
}
ვიქტორია (ხომალდი)

ვიქტორია (ესპ. ) — პირველი ხომალდი-კარაკა ისტორიაში, რომელმაც დედამიწას შემოუარა. სახელი დაერქვა იმ ეკლესიის პატივსაცემად, სადაც პორტუგალიელმა ზღვაოსანმა ფერნანდო მაგელანმა ფიცი დადო ესპანეთის მეფე კარლოს -ის ერთგულებაზე. მოგზაურობა დედამიწის გარშემო დაიწყო 1519 წელს მაგელანის ხელმძღვანელობით. მისი დაღუპვის შემდეგ ექსპედიციას ხუან სებასტიან ელკანო მეთაურობდა. ესპანეთიდან გასული ხუთი ხომალდიდან, მხოლოდ „ვიქტორია“ დაბრუნდა უკან სანლუკარში კადისთან (1522 წლის 6 სექტემბერი). ბორტზე მხოლოდ 18 მეზღვაური იყო 256-დან. გადარჩენილთა შორის იყო ანტონიო პიგაფეტი, რომელმაც ეს ისტორიული მოგზაურობა დეტალურად აღწერა.
ბობოყვათი

ბობოყვათი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ბობოყვათი, ქვედა დაგვა). მდებარეობს მდინარე დეხვის ნაპირებზე, შავი ზღვის პირას, ზღვის დონიდან 60 მ. სოფელში არის რკინიგზის ბაქანი სამტრედია-ბათუმის ხაზზე.. ბობოყვათი ადგილობრივი მნიშვნელობის კურორტია. სოფელში აღმოჩემილია ძვ. წ. - საუკუნეების კოლხური კულტურის დამახასიათებელი ძეგლი. ბობოყვათის განძი, რომელიც დაცულია ქუთაისის ისტორიულ-ეთნოგრაფიულ მუზეუმში. სოფელში მდებარეობს საქართველოს პრეზიდენტის ყოფილი რეზიდენცია, რომელიც ამჟამად საქართველოს საპატრიარქოს კუთვნილებაა.

დემოგრაფია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 60 ადამიანს. 2014 წლის აღწერის მონაცემებით სოფელში ცხოვრობს 2282 კაცი

ცნობილი ადამიანები
ბობოყვათში დაიბადა ქართველი ჯაზ-მომღერალი ნინო ქათამაძე.
დაგვა

დაგვა (ყოფ. ზედა დაგვა) — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში.

მდებარეობს მესხეთის ქედის დასავლეთ მთისწინეთში, მდინარე დეხვის ნაპირებზე, ზღვის დონიდან 200 მ-ზე, ქობულეთიდან 9 კმ დაშორებით. 2014 წლის აღწერის მონაცემებით სოფელში ცხოვრობს 2032 კაცი. სოფელში არის მიკროტუფობრექჩიის საბადო.

ისტორია
1890 წელს სოფელში გაიხსნა სასწავლებელი. 1905 წლის 4 სექტემბერს სოფელში შედგა გურიის რესპუბლიკის სასამართლო პროცესი იმავე წლის 5 აგვისტოს ჯუმათის მონასტრის ძარცვის საქმეზე დამნაშავეთა გასასამართლებლად. პროცესს დაახლოებით 3-4 ათასი კაცი და ქალი დაესწრო..

საბჭოთა პერიოდში ეწოდებოდა ზედა დაგვა და შედიოდა ბობოყვათის სასოფლო საბჭოში, განვითარებული იყო მეჩაიეობა და მეციტრუსეობა.

დემოგრაფია
ქვედა დაგვა

ქვედა დაგვა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ბობოყვათის თემში (სოფლები: ბობოყვათი, ქვედა დაგვა). მდებარეობს მესხეთის ქედის დასავლეთ მთისწინეთში, მდინარე დეხვის ნაპირებზე, ზღვის დონიდან 180 მ. ბობოყვათიდან 3 კმ. 2014 წლის აღწერის მონაცემებით სოფელში ცხოვრობს 545 კაცი.

დემოგრაფია